text: Alt booket: Nytår i sommerhus hitter
  28 december 2014 kl. 15.02
  Mange hundrede sommerhuse langs den jyske vestkyst bliver i disse dage fyldt op med champagne, kransekage og sjove hatte. At fejre nytår i sommerhus hitter.
  En tur i sommerhuset er normalt noget der forbindes med sol, strand og nå ja sommer.
  Men på den jyske vestkyst er det ikke kun i sommerhalvåret at der bliver booket sommerhuse. Henover nytåret meldes næsten alt optaget.
  Ifølge Kaj Frederiksen, der er direktør i Sol og Strand, er der en stigning på 166% i udlejning af sommerhuse i nytåret sammenlignet med sidste år.
  